জাজী ছাডু

জাজী ছাডু এগৰাকী আলজেৰিয়াৰ মহিলা অধিকাৰ কৰ্মী। আলজেৰিয়াৰ গৃহ-যুদ্ধৰ সময়ত তেওঁ ১৯৯৩ চনৰপৰা ২০০৪ চনলৈকে আলজেৰিয়ান মহিলা প্ৰতিৰোধ আন্দোলনৰ মুখপাত্ৰ হিচাপে কাৰ্যনিৰ্বাহ কৰিছিল। তেওঁ ৰাছেম্বলমেণ্ট আলজেৰিয়ান ডেছ ফেমছ ডেম’ক্ৰেটছ (RAFD)ৰ প্ৰতিষ্ঠাপক, নেচনেল কমিটি এগেইনষ্ট ফৰ্গেটিং এণ্ড বেট্ৰেইলৰ সদস্য আৰু দ্য আলজেৰিয়ান এছেম্বলি অৱ ডেম’ক্ৰেটিক উইমেন (AADW)ৰ প্ৰতিষ্ঠাপক সদস্য আছিল। 

জীৱনী
ছাডুৱে ৰাছেম্বলমেণ্ট আলজেৰিয়ান ডেছ ফেমছ ডেম'ক্ৰেটছ (RAFD) প্ৰতিষ্ঠা কৰে, উপেক্ষিত আৰু বিস্মৃত বিৰোধী নেচনেল কমিটিৰ সদস্য আছিল, আৰু আলজেৰিয়ান এছেম্বলি অৱ ডেম'ক্ৰেটিক উইমেন (AADW)ৰ প্ৰতিষ্ঠাপক সদস্য আছিল। তেওঁ আলজেৰিয়াত মহিলাৰ সমাৱেশৰ আয়োজন কৰিছিল আৰু আলজেৰিয়াৰ এল ৱাটান কাকতত লিখিছিল। তেওঁৰ সক্ৰিয়তাৰ বাবে উগ্ৰপন্থীৰপৰা তেওঁক হত্যাৰ ভাবুকি দিয়া হৈছিল।

১৯৯৩ চনৰপৰা ২০০৪ চনলৈকে আৰ এ এফ ডিৰ মুখপাত্ৰ হিচাপে, ছাডুৱে আলজেৰিয়াৰ গৃহ-যুদ্ধৰ সময়ত আলজেৰিয়াৰ সশস্ত্ৰ ইছলামিক গোটে অপহৰণ, ধৰ্ষণ আৰু নিৰ্যাতনকে ধৰি হিংসাৰপৰা ৰক্ষা পোৱা মহিলাসকলৰ সাক্ষ্য সংগ্ৰহ কৰিছিল। আন্তঃৰাষ্ট্ৰীয় পৰ্যায়ত তেওঁ এই সাক্ষ্যসমূহ বিশ্বৰ সংবাদ মাধ্যমৰ আগত আৰু ৰাষ্ট্ৰসংঘৰ মানৱ অধিকাৰ উচ্চায়ুক্ত মেৰী ৰবিনছনৰ আগত দাখিল কৰিছিল আৰু ফ্ৰান্সৰ মানৱ অধিকাৰ লীগৰ সভাপতি মিচেল টুবিয়ানাৰ সৈতে অনুষ্ঠানত অংশগ্ৰহণ কৰিছিল। ছাডুৱে সংগ্ৰহ কৰা সাক্ষ্যসমূহ আলজেৰিয়াৰ ছায়া প্ৰতিবেদনতো ব্যৱহাৰ কৰা হৈছিল, যিটো ১৯৯৯ চনত আন্তঃৰাষ্ট্ৰীয় মহিলা মানৱ অধিকাৰ আইন ক্লিনিক আৰু মুছলমান আইনসমূহৰ অধীনত জীয়াই থকা মহিলা (WLUML) সংহতি নেটৱৰ্কে ৰাষ্ট্ৰসংঘৰ মহিলাৰ বিৰুদ্ধে বৈষম্য দূৰীকৰণ সমিতি (CEDAW)ৰ সম্মুখত উপস্থাপন কৰিছিল Shadow Report on Algeria, To The Committee on the Elimination of Discrimination Against Women, Submitted by: International Women’s Human Rights Law Clinic and Women Living Under Muslim Laws January, 1999. Women Living Under Muslim Laws. Archived 2016-03-04 at the Wayback Machine. pp. 18-24.

২০০০ চনত আৰ এ এফ ডিয়ে মৌলবাদক প্ৰতিহত কৰা মহিলাসকলৰ বাবে "মৌলবাদ আৰু বিস্মৃতিৰ বিৰুদ্ধে মহিলা প্ৰতিৰোধী বঁটা" প্ৰতিষ্ঠা কৰে।

বঁটা
১৯৯৭ চনত উইমেন, ল এণ্ড ডেভেলপমেণ্ট ইণ্টাৰনেশ্যনেল (ডব্লিউ এল ডি আই) সংস্থাই ছাডুক মানৱ অধিকাৰ বঁটা প্ৰদান কৰে।
২০০৫ চনত ছাডুক নোবেল শান্তি বঁটা ১০০০ শান্তি মহিলা এক্ৰছ দ্য গ্ল'ব (PWAG) হিচাপে নিৰ্বাচিত কৰা হয়।

তথ্যসূত্ৰ

শ্ৰেণী:আলজেৰিয়াৰ ব্যক্তি
শ্ৰেণী:নাৰীবাদী